b"\n_START_ARTICLE_\nFrancesc Gar\xc3\xad Mir\n_START_SECTION_\nBiografia\n_START_PARAGRAPH_\nEl 1961 es llicenci\xc3\xa0 en enginyeria industrial i treball\xc3\xa0 com a gestor d'empreses, principalment de l'empresa familiar Can Gar\xc3\xad. El 1963 fou vicepresident de l'Associaci\xc3\xb3 d'Industrials de Mallorca (1963), fundada per ell anteriorament, i el 1967 es gradu\xc3\xa0 en administraci\xc3\xb3 d'empreses per l'IESE. El 1970 fou delegat del Ministeri de l'Habitatge a les Illes Balears i el 1971-1973 fou director de l'Institut Nacional per a la Qualificaci\xc3\xb3 d'Edificacions. En 1975 va iniciar la seva carrera pol\xc3\xadtica com a membre fundador de la Plataforma de Di\xc3\xa0leg Tramuntana, i el 1976 formaria l'associaci\xc3\xb3 Concurr\xc3\xa8ncia Democr\xc3\xa0tica Balear (CODEBA)._NEWLINE_Fou un dels fundadors de la Uni\xc3\xb3 de Centre Democr\xc3\xa0tic (UCD) a les Illes Balears. Fou elegit diputat per la circumscripci\xc3\xb3 de Mallorca a les eleccions generals espanyoles de 1977 i 1979, on fou Vicepresident Primer de la Comissi\xc3\xb3 de Transports i Comunicacions i Vocal de la Comissi\xc3\xb3 de Comer\xc3\xa7 i Turisme del Congr\xc3\xa9s dels Diputats. Tamb\xc3\xa9 fou membre de l'Assemblea de Parlamentaris de les Illes Balears i conseller d'Ind\xc3\xbastria i Agricultura del govern preauton\xc3\xb2mic balear (1978)._NEWLINE_L'agost de 1999 fou nomenat Cap de Relacions Institucionals del Parlament de les Illes Balears."